สวัสดีค่ะ ขออนุญาตรบกวนสอบถามคุณเกี่ยวกับแผลเป็นที่ศีรษะค่ะ คือ เมื่อประมาณ 20 ปีที่แล้ว หนูหกล้มหัวแตก และเป็นแผลเป็นขนาดเท่าเหรียญบาท ผมตรงจุดนั้นไม่ขึ้น เป็นแผลเงาๆ เรียบๆ หนูมีคำถามที่จะปรึกษาดังนี้ค่ะ 1. ทำไมเวลาจับที่แผลเป็นตรงนั้น มันมีความรู้สึกว่าไวต่อความรู้สึกมากกว่าบริเวณอื่นบนหนังศีรษะค่ะ 2. แผลเป็นตรงจุดนั้น มันจะขยายเพิ่มขึ้นอีกไหมค่ะ กังวลค่ะ รบกวนคุณให้คำปรึกษาด้วยนะคะ ขอบมากค่ะ
สวัสดีค่ะ หากบาดแผลที่ศีรษะ เกิดจากอุบัติเหตุเมื่อ 20 ปี และไม่มีแผลเป็นชนิดนูนหนา (คีลอยด์) เกิดขึ้นมา ก็จะไม่มีการขยายของแผลเป็นที่มีอยู่แล้วค่ะ ส่วนการที่รู้สึกว่าบริเวณที่เคยเกิดบาดแผล มีความรู้สึกไวกว่าปกติ อาจเกิดจากการเส้นประสาทส่วนปลายที่เคยได้รับบาดเจ็บ และมีการฉีกขาด ได้มีการซ่อมแซมตนเอง ซึ่งก็มักจะไม่ปกติเหมือนเดิม ดังนั้น ควรรู้สึกสัมผัสจึงอาจไวขึ้นกว่าปกติได้ แต่ก็ไม่ได้อันตรายอะไรค่ะแต่หากเป็นแผลเป็นชนิดนูนหนา (คีลอยด์) ก็อาจมีโอกาสโตขึ้นได้อีก แม้จะผ่านมานานแล้วก็ตาม โดยเฉพาะหากเกิดแรงกระแทก หรือการกระตุ้นจากการบีบนวดค่ะ